b'\n_START_ARTICLE_\nMika Manninen\n_START_SECTION_\nUra\n_START_PARAGRAPH_\nManninen sai ensimm\xc3\xa4isen kerran pelituntumaa miesten peleist\xc3\xa4 jo 17-vuotiaana Ikurin Viren II-divisioonajoukkueesta kaudella 1989\xe2\x80\x931990. Kaudeksi 1990\xe2\x80\x931991 h\xc3\xa4n siirtyi Tampereen Ilvekseen, joille Manninen torjui kauden p\xc3\xa4\xc3\xa4tteeksi A-nuorten Suomenmestaruuden. Kaudella 1991\xe2\x80\x931992 Manninen debytoi SM-liigassa pelaten kaksi runkosarjaottelua. H\xc3\xa4n torjui Ilveksen A-nuorille SM-hopeaa._NEWLINE_Kaudella 1992\xe2\x80\x931993 Manninen torjui 10 runkosarjaottelussa, mutta nousi pudotuspeleihin Ilveksen vastuunkantajaksi, kun Jukka Tammi loukkaantui. H\xc3\xa4n torjui nelj\xc3\xa4ss\xc3\xa4 puoliv\xc3\xa4lier\xc3\xa4ottelussa, jotka joukkue h\xc3\xa4visi TPS:lle otteluvoitoin 3-1. Manninen jatkoi Ilveksen kakkosmaalivahtina Tammen parina viel\xc3\xa4 kaksi seuraavaa kautta. Kauden 1995\xe2\x80\x931996 h\xc3\xa4n aloitti joukkueen ykk\xc3\xb6smaalivahtina, kun Tammi siirtyi TuToon. A-nuorissa edelliskauden pelannut Vesa Toskala nousi kuitenkin Mannisen ohi Ilveksen ykk\xc3\xb6smaalivahdiksi. Manninen j\xc3\xa4tti joukkueen ja siirtyi loppukaudeksi Saksan DEL-liigassa pelanneeseen Kaufbeurer Adleriin._NEWLINE_Uransa viimeisen kauden 1996\xe2\x80\x931997 Manninen pelasi Ruotsissa Ruotsin I-divisioonajoukkue R\xc3\xb6gle BK:n ja Elitserien-joukkue HV71:n riveiss\xc3\xa4. J\xc3\xa4lkimm\xc3\xa4isen\xc3\xa4 mainitussa joukkueessa h\xc3\xa4n toimi Boo Ahlin kakkosmaalivahtina.'